Polisie sê oor vals berig op sosiale media | Maroela Media
Die polisie sê hulle het met kommer kennis geneem van verskeie berigte wat op sosiale media versprei word waarin vals inligting weergegee word.
Brig. Mashadi Selepe, woordvoerder van die polisie, het gesê in die jongste plasing op sosiale media word beweer 'n vrou wat in hegtenis geneem is omdat sy in die openbaar gedrink het, is deur verskeie mans by 'n Mamelodi-polisiestasie verkrag waarna sy dood is.
"Dit is heeltemal onwaar, die voorval het nooit plaasgevind nie. Hierdie valse en roekelose aantygings word verwerp."
Selepe het gesê die polisie beskou die plasing as hoogs onverantwoordelik en onsensitief teenoor die polisie en die gemeenskappe wat die polisie dien.
"Ons ondersoek tans die plasing om by die bron uit te kom. Die voorval word in 'n baie ernstige lig beskou en die polisie sal regstappe oorweeg."
Lede van die gemeenskap is aangemoedig om sosialemediaplatforms verantwoordelik en sinvol te gebruik wanneer hulle plasings maak. "Dit is belangrik om te besef dat kommunikasie van dié aard onmiddellik na ander persone aangestuur sal word. Sosialemediagebruikers moet die waarheid van die inligting eers mooi oorweeg voordat hul dit met ander gebruikers deel," het Selepe gesê.
Selepe het gewaarsku dat 'n persoon volgens wet nie die bron van die inhoud hoef te wees om verantwoordbaar gehou te word nie. Die deel of herhaal van die plasing is genoeg om jou in die sop te laat beland.
"'n Persoon mag ook verantwoordbaar gehou word vir 'n ander persoon se plasing as daardie persoon weet hulle is 'ge-tag' en toelaat dat hul naam daar verskyn sonder om stappe te doen om hulself te distansieer van die plasing."
Intussen het Moses Dlamini, woordvoerder van die Onafhanklike Polisie ondersoekdirektoraat (Opod), gesê berigte dat dié direktoraat die polisie ondersoek in verband met die bendeverkragting en dood van 'n vrou by Mamelodi-polisiestasie is onwaar.
Volgens Dlamini kon ondersoekbeamptes geen bewyse vind dat die voorval plaasgevind het nie.
mamelodi sosiale media
Gaan Pretoria en Johannesburg ANC-EFF-regerings kry?
Wat interessant is waarom word so 'n valse berig geglo en aangestuur? Is dit omdat dit in die SA konteks nie heeltemal vergesog is nie? Wat van ander valse berigte wat in ander media (meer hoofstroom) vir ons opgedis word?
Jy kannie se dis n boer as jy geen bewyse het nie… Tel jou woorde en kry jou feite reg voor jy beskuldigings rond gooi
Net dit, as my telefoon lui en iemand probeer om 'n onwettige skema soos 'n piramiedeskema aan my te verkoop, is ek gevolglik ook skuldig aan die bedrog, al neem ek nie daaraan deel nie? Of is ek aandadig dat skelms dalk met of sonder my wete my naam mag gebruik as 'n verwysing vir iets onwettig? Of as ek 'n kafee besit wat koerante verkoop en daar is 'n valse of misleidende berig in die koerant, is ek ook nou aandadig aan die gevolge van die valse koerantberig? Want dit is hoe die SAPS nou klaarblyklik vir sosiale media… Lees meer »